pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เตรียมรับคนไทยทยอยเดินทางกลับจากต่างประเทศหลายร้อยชีวิตในสัปดาห์หน้า และช่วยดูแลภาคประมง [กระทรวงกลาโหม]
วันอาทิตย์ที่ 26 เมษายน 2563
เตรียมรับคนไทยทยอยเดินทางกลับจากต่างประเทศหลายร้อยชีวิตในสัปดาห์หน้า และช่วยดูแลภาคประมง [กระทรวงกลาโหม]
เตรียมรับคนไทยทยอยเดินทางกลับจากต่างประเทศหลายร้อยชีวิตในสัปดาห์หน้า และช่วยดูแลภาคประมง
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 26 เม.ย. 63 : 0900 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ตรวจเยี่ยมการปฎิบัติงานของศูนย์บรรเทาสาธารณภัย กห. และประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม
สรุปภาพรวมสัปดาห์หน้า ระหว่าง 26 - 30 เม.ย. 63 จะมีคนไทยเดินทางกลับจากต่างประเทศ ผ่านท่าอากาศยานนานาชาติ จํานวน 1,071 ราย จาก ออสเตรเลีย 207 คน ญี่ปุ่น 35 คน เนเธอร์แลนด์ 25 คน สเปน 42 คน อินเดีย 601 คน รวมทั้ง นิวซีแลนด์ 168 คน ซึ่งมีเด็กกว่า 50 คน โดยทั้งหมดจะทยอยเดินทางเข้ามาผ่านกระบวนการคัดกรองและเข้าพักในสถานที่ที่กําหนด ตามมาตรการควบคุมโรคแห่งรัฐ โดยการดูแลของ สธ.และหลายหน่วยงานที่เกี่ยวข้อง พร้อมกันนี้ ทุกเหล่าทัพได้เรียกกําลังพลเหล่าแพทย์ ที่ปฏิบัติงานนอกสายงาน เข้ารับการอบรมฟื้นฟูทักษะการแพทย์ เพื่อเตรียมหมุนเวียนเสริมการปฏิบัติงานของบุคลากรทางการแพทย์ทหาร ตามโรงพยาบาลต่างๆ ด่านชายแดนและสถานที่กักควบคุมโรคที่จัดตั้งขึ้นให้เพียงพอในการดูแลประชาชนในภาพรวม
พล.อ.ชัยชาญ’ ได้ย้ํา ขอให้ทุกเหล่าทัพประสานกับทุกส่วนราชการที่เกี่ยวข้อง ร่วมกันทําหน้าที่ให้ดีที่สุดและเป็นที่เชื่อมั่นร่วมกัน ในการดําเนินการอย่างเข้มข้นตามมาตรการคัดกรองทั้งจากด่านชายแดนและท่าอากาศยานนานาชาติ ต่อเนื่องไปถึงมาตรการดูแลกักควบคุมโรคของรัฐทุกสถานที่ที่จัดตั้งขึ้นอย่างมีมาตรฐานต่อเนื่องกันไป โดยให้ประสานขอประวัติข้อมูลของผู้เดินทางเข้ามาที่มีโรคประจําตัว เพื่อการดูแลรักษาระหว่างการกักควบคุมโรค พร้อมทั้งขอให้ ทร.ขยายประชาสัมพันธ์ให้ความรู้มาตรการป้องกันโรคกับภาคประมงในพื้นที่ต่างๆ และช่วยสนับสนุนแจกจ่ายหน้ากากผ้าที่ผลิตขึ้น กระจายไปยังแรงงานภาคประมงให้มีใช้โดยทั่วกัน
ต่อจากนั้น พล.อ.ณัฐ อินทรเจริญ ปล.กห. ได้มอบให้ พล.อ.นภนต์ สร้างสมวงษ์ รอง ปล.กห. นําศูนย์อุตสาหกรรมป้องกันประเทศและพลังงานทหาร ประสานกับ ผอ.เขตดินแดง และผกก.สน.บางซื่อ รวมทั้งผู้นําชุมชนและสมาคมภริยาข้าราชการสํานักงานปลัดกระทรวงกลาโหม สํารวจความต้องการของประชาชนที่ได้รับความเดือดร้อนในชุมชนริมคลองบางซื่อ เขตดินแดง กทม. และร่วมกันจัดหาสิ่งของบรรจุถุงยังชีพและจัดทําอาหารกล่องแจกจ่ายตามบ้านให้กับประชาชน จํานวน 630 คน 220 ครัวเรือน เพื่อบรรเทาความเดือดร้อนโดยทั่วกัน
................
รัฐบาลไทย-ข่าวทำเนียบรัฐบาล-ก.แรงงาน ประชุม คกก.ค่าจ้าง ชุดที่ ๒๐ ครั้งที่ ๒/๒๕๖๑
วันพุธที่ 18 เมษายน 2561
ก.แรงงาน ประชุม คกก.ค่าจ้าง ชุดที่ ๒๐ ครั้งที่ ๒/๒๕๖๑
นายจรินทร์ จักกะพาก ปลัดกระทรวงแรงงาน เป็นประธานประชุมคณะกรรมการค่าจ้าง ชุดที่ ๒๐ ครั้งที่ ๒/๒๕๖๑ ณ ห้องประชุมมิตรไมตรี ๒ กรมสวัสดิการและคุ้มครองแรงงาน โดยมีผู้เข้าร่วมประชุมประกอบด้วย ตัวแทนภาครัฐ ตัวแทนฝ่ายนายจ้าง และตัวแทนฝ่ายลูกจ้าง
รัฐบาลไทย-ข่าวทำเนียบรัฐบาล-ธพว.ขานรับนโยบาย ธปท. ออกมาตรการเลื่อนชำระเงินต้นและดอกเบี้ยให้ลูกค้า 6 เดือน [กระทรวงการคลัง]
วันพุธที่ 8 เมษายน 2563
ธพว.ขานรับนโยบาย ธปท. ออกมาตรการเลื่อนชําระเงินต้นและดอกเบี้ยให้ลูกค้า 6 เดือน [กระทรวงการคลัง]
ธพว. ได้ดําเนินมาตรการเลื่อนชําระหนี้เงินต้นและดอกเบี้ยอัตโนมัติให้ลูกค้า เป็นเวลา 6 เดือน เริ่มมีผลตั้งแต่เดือนเมษายน 2563 ถึงเดือนกันยายน 2563 สําหรับภาระหนี้ที่พักชําระไว้ ธนาคารจะนํายอดดังกล่าว ไปรวมกับค่างวดในงวดสุดท้าย
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินเฉพาะกิจของรัฐ มีความห่วงใย และตระหนักดีถึงความเดือดร้อนของลูกค้าที่ได้รับผลกระทบทางธุรกิจทั้งทางตรงและทางอ้อมจากการแพร่ระบาดของเชื้อไวรัสโคโรน่า 2019 (โควิด-19) สอดคล้องกับนโยบายของธนาคารแห่งประเทศไทย (ธปท.) ได้ออกมาตรการเพิ่มเติมเพื่อช่วยเหลือ SMEs โดยให้เลื่อนกําหนดการชําระหนี้สําหรับธุรกิจ SMEs ที่มีวงเงินสินเชื่อไม่เกิน 100 ล้านบาท เป็นระยะเวลา 6 เดือน เพื่อช่วยให้ SMEs มีสภาพคล่อง ดังนั้น ธพว. ได้ดําเนินมาตรการเลื่อนชําระหนี้เงินต้นและดอกเบี้ยอัตโนมัติให้ลูกค้า เป็นเวลา 6 เดือน เริ่มมีผลตั้งแต่เดือนเมษายน 2563 ถึงเดือนกันยายน 2563 สําหรับภาระหนี้ที่พักชําระไว้ ธนาคารจะนํายอดดังกล่าว ไปรวมกับค่างวดในงวดสุดท้าย ซึ่งในช่วงที่ผ่อนปรนนี้ ไม่ถือว่าเสียประวัติข้อมูลเครดิต
ทั้งนี้ ลูกค้าที่เข้าเกณฑ์ดังกล่าวจะได้รับสิทธิโดยอัตโนมัติทันที ไม่ต้องแจ้งความประสงค์เข้าร่วมมาตรการ หรือลงทะเบียนใดๆ ทั้งสิ้น และหากลูกค้าท่านใด ต้องการชําระหนี้ตามเงื่อนไขที่เคยได้รับ สามารถชําระได้ตามปกติ สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-รัฐบาลเร่งแก้ไขปัญหาผักตบชวา ดึงประชาชนมีส่วนร่วม
วันศุกร์ที่ 31 มีนาคม 2560
รัฐบาลเร่งแก้ไขปัญหาผักตบชวา ดึงประชาชนมีส่วนร่วม
รัฐบาลดึงประชาชนเข้ามามีส่วนร่วมเฝ้าระวังผักตบชวา ไม่ให้แพร่ขยายในแหล่งน้ําในท้องถิ่น พร้อมตั้งเป้าหมายกําจัดผักตบชวา 3 ระยะ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาผักตบชวาโดยดึงประชาชนเข้ามามีส่วนร่วมตามแนวทางประชารัฐ ด้วยการจัดตั้งชมรมคนริมน้ําให้ประชาชนช่วยกันเฝ้าระวังผักตบชวาไม่ให้แพร่ขยายในแหล่งน้ําในท้องถิ่นของตน ตั้งเป้าหมายกําจัดผักตบชวา 3 ระยะ คือ 1) ภายใน 30 ก.ย. 60 ในแหล่งน้ําปิดขนาดไม่เกิน 100 ไร่ที่อยู่ในความดูแลของหน่วยงานรัฐ 2) ภายใน 30 ก.ย.61 ในแหล่งน้ําปิดสาธารณะขนาดไม่เกิน 200 ไร่ และภายใน 5 ปี ในแหล่งน้ําปิดขนาดใหญ่ เช่น กว๊านพะเยา หนองหาร บึงบอระเพ็ด โดยหน่วยงานท้องถิ่นจะดูแลแหล่งน้ําในพื้นที่ของตนเอง ส่วนหน่วยงานส่วนกลาง เช่น กรมเจ้าท่า กรมชลประทาน กรมโยธาธิการและผังเมือง จะดูแลแหล่งน้ําสายหลัก ทั้งนี้ เพื่อลดปัญหาสิ่งกีดขวางทางน้ําและสร้างสมดุลของระบบนิเวศน์อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Digital Thailand BigBang 2018 โลกเปิด เราปรับ ประเทศเปลี่ยน
วันพุธที่ 19 กันยายน 2561
Digital Thailand BigBang 2018 โลกเปิด เราปรับ ประเทศเปลี่ยน
รัฐบาลเชิญชวนประชาชนร่วมงานดิจิทัล ไทยแลนด์ บิ๊กแบง 2018 ที่จัดขึ้นภายใต้แนวคิดไทยแลนด์ บิ๊กดาต้า โลกเปิด เราปรับ ประเทศเปลี่ยน โดยภายในงานประกอบด้วย การจัดแสดงนวัตกรรมคลาวด์คอมพิวติ้ง เชื่อมโลกทั้งใบอย่างไร้ขีดจํากัด เทคโนโลยีที่สนับสนุนการเป็นศูนย์ก
พุธที่ 19 ก.ย.61
Digital Thailand BigBang 2018 โลกเปิด เราปรับ ประเทศเปลี่ยน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมงานดิจิทัล ไทยแลนด์ บิ๊กแบง 2018 ที่จัดขึ้นภายใต้แนวคิดไทยแลนด์ บิ๊กดาต้า โลกเปิด เราปรับ ประเทศเปลี่ยน โดยภายในงานประกอบด้วย การจัดแสดงนวัตกรรมคลาวด์คอมพิวติ้ง เชื่อมโลกทั้งใบอย่างไร้ขีดจํากัด เทคโนโลยีที่สนับสนุนการเป็นศูนย์กลางข้อมูลของอาเซียน เช่น ระบบเคเบิลใยแก้วนําแสงใต้น้ํา บิ๊กดาต้ากับการพัฒนาประเทศ เทคโนโลยีและนวัตกรรมจากนักพัฒนากว่า 800 ราย ข้อมูลไร้พรมแดนสําหรับคนไทยทุกคน การศึกษาระบบใหม่ เมืองอัจฉริยะ และมหกรรมการแข่งขันดิจิทัลเยาวชน โดยผู้สนใจสามารถเข้าชมงานได้ตั้งแต่วันที่ 19 – 23 ก.ย.61 ณ อิมแพคชาเลนเจอร์ ฮอลล์ 1-3 เมืองทองธานี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันยังไม่มีการปรับคณะรัฐมนตรี ระบุรอถึงเวลาที่เหมาะสม
วันอังคารที่ 25 กรกฎาคม 2560
นายกรัฐมนตรียืนยันยังไม่มีการปรับคณะรัฐมนตรี ระบุรอถึงเวลาที่เหมาะสม
นายกรัฐมนตรียืนยันยังไม่มีการปรับคณะรัฐมนตรี ระบุรอถึงเวลาที่เหมาะสม
วันนี้ (25 กรกฎาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีกรณีผลโพลสนับสนุนให้นายกรัฐมนตรีปรับคณะรัฐมนตรี โดยเฉพาะกระทรวงเกษตร กระทรวงพาณิชย์ และกระทรวงศึกษาธิการ เนื่องจากแก้ไขปัญหาไม่ได้ตามที่ประชาชนต้องการว่า ยังไม่มีการปรับคณะรัฐมนตรี พร้อมกล่าวว่า “วันนี้อย่าเพิ่งพูดถึงเรื่องนี้เลย ว่าผมจะเอาใจใคร เอาใจพวก เอาใจพี่ มันไม่ได้ วันนี้ไม่ว่าจะปรับใครเป็นรัฐมนตรีมันทําไม่ได้หมด เพราะความขัดแย้งมันสูง แต่วันนี้ที่รัฐบาลทํางานมาสามปี ทํางานโดยคณะทํางาน รัฐมนตรีกําหนดนโยบายลงไป ติดตามขับเคลื่อน ประเมินผลไม่ใช่ว่าเปลี่ยนรัฐมนตรีแล้วจะไปทํานอกเหนือจากที่รัฐบาลทํา มันทําไม่ได้ ไม่ใช่ต่างคนต่างอิสระไปทําตามใจตัวเอง ไม่คํานึงถึงกฎหมายถึงความชอบธรรม มันจะยิ่งพันกันไปใหญ่ วันนี้ผมประเมินของผมเองถ้าถึงเวลาเมื่อไหร่ หรือสั่งไปแล้วทํางานไม่มีประสิทธิผล ผมจึงค่อยปรับ”
------------------------------
รัฐบาลไทย-ข่าวทำเนียบรัฐบาล-“พาณิชย์” ตรวจร้านธงฟ้าประชารัฐ ที่จ.สุพรรณบุรี และอ่างทอง เผยมีความพร้อมรองรับการใช้บัตรสวัสดิการแห่งรัฐที่จะเริ่มวันที่ 1 ต.ค.นี้
วันอังคารที่ 19 กันยายน 2560
“พาณิชย์” ตรวจร้านธงฟ้าประชารัฐ ที่จ.สุพรรณบุรี และอ่างทอง เผยมีความพร้อมรองรับการใช้บัตรสวัสดิการแห่งรัฐที่จะเริ่มวันที่ 1 ต.ค.นี้
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่า วันที่ 18กันยายน 2560 ได้ลงพื้นที่ตรวจเยี่ยมร้านค้าธงฟ้าประชารัฐ ที่ร้านสมิงบ้านไร่ ต.ศรีประจันต์ อ.ศรีประจันต์ จ.สุพรรณบุรี และที่ร้านแต้ซุปเปอร์เซ็นเตอร์ อ.เมือง จ.อ่างทอง
เพื่อติดตามความพร้อมในการเปิดจําหน่ายสินค้าอุปโภคบริโภค และตรวจสอบความพร้อมของการติดตั้งเครื่องรับชําระเงินทางอิเล็กทรอนิกส์ (EDC) เพื่อรองรับการใช้บัตรสวัสดิการแห่งรัฐที่จะเริ่มตั้งแต่วันที่ 1ตุลาคม 2560ที่จะถึงนี้
“กระทรวงพาณิชย์ได้เร่งจัดส่งรายชื่อร้านค้าปลีกรายย่อยที่สมัครเข้าร่วมโครงการร้านธงฟ้าประชารัฐให้กับกรมบัญชีกลาง เพื่อให้เข้าไปติดตั้งเครื่องรูดบัตร โดยตั้งเป้าที่จะผลักดันให้มีร้านธงฟ้าประชารัฐที่พร้อมเปิดให้บริการตําบลละ 1แห่ง ในวันที่ 1ตุลาคม 2560แต่จากการหารือร่วมกับกรมบัญชีกลางได้รับแจ้งว่าน่าจะติดตั้งได้ประมาณ 2,000แห่ง เพราะติดส่วนที่เหลืออีก 6,000แห่ง จะเร่งติดตั้งให้แล้วเสร็จภายใน 1-2เดือน”
อย่างไรก็ตาม กระทรวงพาณิชย์ได้เตรียมที่จะจัดทํารถธงฟ้าประชารัฐเคลื่อนที่ หรือโมบาย ยูนิต นําสินค้าธงฟ้าประชารัฐจําหน่ายบนรถยนต์ ซึ่งจะติดตั้งเครื่อง EDC ให้ผู้มีรายได้น้อยสามารถใช้บัตรสวัสดิการรูดซื้อสินค้าได้ โดยจะเน้นจัดส่งเข้าไปในพื้นที่ๆ ที่มีร้านธงฟ้าประชารัฐ แต่ยังไม่สามารถเปิดให้บริการรับรูดบัตรได้ หรือในพื้นที่ ที่ไม่มีร้านธงฟ้าประชารัฐ ซึ่งได้ตั้งเป้าให้มีรถธงฟ้าประชารัฐเคลื่อนที่อย่างน้อยอําเภอละ 1 คัน เพื่อกระจายสินค้าให้กับผู้มีรายได้น้อยได้ซื้อในช่วงที่ยังไม่สามารถซื้อสินค้าในร้านธงฟ้าประชารัฐได้
ส่วนรายการสินค้าที่จะจําหน่ายในร้านค้าธงฟ้าประชารัฐ ล่าสุดได้รับความร่วมมือจากผู้ผลิตและผู้จําหน่ายกว่า 50ราย แจ้งความประสงค์เข้าร่วมโครงการ โดยจะนําสินค้ามาจําหน่ายในร้านค้าธงฟ้าประชารัฐรวมกว่า 252รายการ ใน 3กลุ่มสินค้าหลักตามที่กระทรวงพาณิชย์ได้กําหนดไว้ คือ สินค้าอุปโภคบริโภคที่จําเป็น อุปกรณ์และชุดนักเรียน และสินค้าที่เกี่ยวเนื่องกับการเกษตร เช่น ปุ๋ยเคมี เป็นต้นและตรวจเยี่ยมตลาดกลางค้าส่งสินค้าเกษตร (ผัก ผลไม้ และสัตว์น้ํา) ณ ตลาดสุวพันธ์ อ.เมือง จ.อ่างทอง และตรวจเยี่ยมตลาดกลางเพื่อการเกษตร (ตลาดกลางกุ้ง) อ.เมือง จ.พระนครศรีอยุธยาด้วย
สําหรับบัตรสวัสดิการแห่งรัฐ เป็นบัตรที่รัฐบาลได้ออกให้กับผู้ลงทะเบียนผู้มีรายได้น้อยจํานวน 11.67ล้านคน โดยจะให้ความช่วยเหลือผ่านบัตรฯ 2หมวด ได้แก่ หมวดการลดค่าใช้จ่ายในครัวเรือน ซึ่งประกอบด้วย 1) วงเงินค่าซื้อสินค้าอุปโภคที่จําเป็น สินค้าเพื่อการศึกษา และวัตถุดิบเพื่อการเกษตร จากร้านธงฟ้าประชารัฐ โดยผู้ที่มีรายได้ต่ํากว่า 30,000บาทต่อคนต่อปี จะได้รับ 300บาทต่อคนต่อเดือน ส่วนผู้ที่มีรายได้สูงกว่า 30,000บาท จะได้รับ 200บาทต่อคนต่อเดือน และ 2) วงเงินส่วนลดค่าซื้อก๊าซหุงต้มจากร้านค้าที่ กระทรวงพลังงาน กําหนด 45บาทต่อคนต่อ 3เดือน และหมวดการลดค่าใช้จ่ายในการเดินทางซึ่งประกอบด้วย 1) วงเงินค่าโดยสารรถเมล์/รถไฟฟ้า 500บาทต่อคนต่อเดือน 2) วงเงินค่าโดยสารรถ บขส. 500บาท ต่อคนต่อเดือน และ 3) วงเงินค่าโดยสารรถไฟ 500บาทต่อคนต่อเดือน ทั้งนี้ รายละเอียดเพิ่มเติมสามารถติดต่อ Call Center ของบัตรฯ ได้ที่ 02-109-2345จํานวน 150คู่สาย วันจันทร์ – ศุกร์ เวลา 08.30 – 17.-30น.
รัฐบาลไทย-ข่าวทำเนียบรัฐบาล-​สธ. แจงเหตุแยกเงินเดือน และค่าตอบแทนส่วนที่เป็นเงินงบประมาณ ออกจากงบเหมาจ่ายรายหัว เป็นทางออกในการจัดงบบริการประชาชน
วันเสาร์ที่ 24 มิถุนายน 2560
​สธ. แจงเหตุแยกเงินเดือน และค่าตอบแทนส่วนที่เป็นเงินงบประมาณ ออกจากงบเหมาจ่ายรายหัว เป็นทางออกในการจัดงบบริการประชาชน
กระทรวงสาธารณสุข เผยเหตุที่ขอแยกเงินเดือนและค่าตอบแทนส่วนที่เป็นเงินงบประมาณออกจากงบเหมาจ่ายรายหัวนั้น เป็นไปตามข้อเสนอของนักวิชาการ  เนื่องจากใช้กลไกนี้มา 15 ปี ประสบปัญหาต่างๆ จากการผูกเงินเดือนกับงบบริการ
กระทรวงสาธารณสุข เผยเหตุที่ขอแยกเงินเดือนและค่าตอบแทนส่วนที่เป็นเงินงบประมาณออกจากงบเหมาจ่ายรายหัวนั้น เป็นไปตามข้อเสนอของนักวิชาการ เนื่องจากใช้กลไกนี้มา15ปี ประสบปัญหาต่างๆ จากการผูกเงินเดือนกับงบบริการ จนกระทั่งประชาชนไม่ได้รับงบประมาณในการบริการอย่างเท่าเทียม
นายแพทย์พิทักษ์พล บุณยมาลิก ผู้ช่วยปลัดกระทรวงสาธารณสุข ปฏิบัติหน้าที่ผู้อํานวยการกองเศรษฐกิจสุขภาพและหลักประกันสุขภาพ กล่าวว่า การกําหนดให้มีโรงพยาบาลในแต่ละพื้นที่ เป็นไปตามนโยบายหรือความต้องการของพื้นที่ เช่น ต้องมีโรงพยาบาลประจําจังหวัด โรงพยาบาลประจําอําเภอและโรงพยาบาลระดับตําบล ซึ่งโรงพยาบาลแต่ละขนาดจะมีค่าจ่ายใช้พื้นฐาน(FIXED COST)และบุคลากรตามกรอบอัตรากําลังที่เหมาะสม ที่ผ่านมากลไกการจ่ายเงิน ตามมาตรา46(2)ของ พ.ร.บ.หลักประกันสุขภาพแห่งชาติ พ.ศ.2545ให้การผูกเงินเดือนกับงบดําเนินงานไปด้วยกัน โดยมีเหตุผลเพื่อต้องการกระจายบุคลากรและให้หน่วยบริการควบคุมค่าใช้จ่ายให้เหมาะสมกับรายได้ที่ได้รับนั้น แต่จากการศึกษาที่ปรากฎพบว่า มาตรการดังกล่าวไม่ได้ผลเท่าที่ตั้งเป้าไว้ แต่ประเด็นที่มีประสิทธิภาพ คือ การควบคุมจากทางสธ. เรื่องโควต้าการบรรจุ และการอนุมัติการจ้างงานในปัจจุบัน แต่การผูกเงินเดือนไว้กับงบบริการนั้น ทําให้เกิดภาระของหน่วยบริการ พบว่าหลายแห่งมีเงินไม่เพียงพอที่จะซื้อเวชภัณฑ์ และจ่ายค่าใช้จ่ายในการดูแลรักษาตั้งแต่เริ่มต้น ต่ําที่สุด คือ ไม่มีรายได้เหลือเลย โดยมีหลายๆ แห่งได้รับผลกระทบเช่นนี้ เช่น รพ.เกาะกูด,รพ.เกาะพีพี,รพ.ท่าช้าง,รพ.วัดเพลง,รพ.ศรีสังวาลฯ,รพ.สิงห์บุรี,รพ.อินทร์บุรี หรือโรงพยาบาลที่มีศักยภาพสูงแต่อยู่ในพื้นที่ที่มีประชากรน้อย เช่น รพ.ระนอง,รพ.นภาลัย,รพ.ตะกั่วป่า,รพ.นครนายก,รพ.พระพุทธบาทฯ เป็นต้น
ปัญหาดังกล่าวส่งผลต่อการพัฒนาคุณภาพระบบบริการและไม่เป็นธรรมสําหรับประชาชนในพื้นที่นั้น แม้จะแก้ไขปัญหาโดยปรับเกลี่ยงบประมาณจากหน่วยงาน/หน่วยบริการอื่นๆ มาช่วยให้สามารถจัดบริการได้ แต่ในระยะยาวหน่วยบริการเหล่านี้ก็ไม่สามารถพ้นปัญหาไปได้
นอกจากนี้ การจัดสรรงบเหมาจ่ายรายหัวจํานวน3,100บาทต่อคนต่อปี ที่รัฐบาลจัดสรรให้รวม1.7แสนล้านบาท แบ่งเป็นงบส่งเสริมป้องกัน งบบริการผู้ป่วยนอก และงบบริการผู้ป่วยใน กระทรวงสาธารณสุขจึงได้รับงบประมาณประมาณ1แสนล้านบาท ส่วนที่เหลือสํานักงานหลักประกันสุขภาพแห่งชาติ (สปสช.) จัดสรรให้กับหน่วยงานนอกกระทรวงสาธารณสุข
ด้านนายแพทย์อนุกูล ไทยถานันดร์ ผู้อํานวยการโรงพยาบาลประจวบคีรีขันธ์ กล่าวว่า โรงพยาบาลประจวบคีรีขันธ์ มีค่าใช้จ่ายในการบริการผู้ป่วยจํานวน50ล้านบาท และต้องจัดสรรเงินให้โรงพยาบาลส่งเสริมสุขภาพตําบล12ล้านบาท รวมค่าใช้จ่ายทั้งหมด62ล้านบาท แต่ทางโรงพยาบาลได้รับงบบริการผู้ป่วยนอกจากสปสช. ปีละ20ล้านบาท ทําให้15ปีที่ผ่านมา โรงพยาบาลประสบภาวะเงินบํารุงโรงพยาบาลลดลงกระทั่งปัจจุบันติดลบร่วม200ล้านบาท
รัฐบาลไทย-ข่าวทำเนียบรัฐบาล-พิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา
วันอังคารที่ 13 สิงหาคม 2562
พิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา
วันที่ 12 สิงหาคม 2562 เวลา 07.15 น.  รัฐมนตรีท่องเที่ยวและกีฬา พร้อมด้วยคณะผู้บริหาร ข้าราชการ กระทรวงการท่องเที่ยวและกีฬา ร่วมในพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา
วันที่12สิงหาคม​2562เวลา07.15น.นาย​พิพัฒน์​ รัช​กิจ​ประการ​รัฐมนตรี​ว่าการ​กระทรวงการ​ท่องเที่ยว​และ​กีฬา​ พร้อมด้วย​คณะผู้บริหาร​ ข้าราชการ กระทรวงการ​ท่องเที่ยว​และ​กีฬา​ ร่วมในพิธีทําบุญตักบาตร​ถวาย​พระราช​กุศล​ เนื่องในโอกาสวัน​เฉลิมพระ​ชนมพรรษา​สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจํา​ปีพุทธศักราช​2562​โดยมีพลเอก ประยุทธ์​ จันทร์​โอชา​ นายก​รัฐมนตรี​และ​รัฐมนตรี​ว่าการ​กระทรวง​กลาโหม​ เป็น​ประธาน​ใน​พิธี​ ณ ท้องสนามหลวง
รัฐบาลไทย-ข่าวทำเนียบรัฐบาล-ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสที่ 3 (เมษายน – มิถุนายน 2562) และในช่วง 9 เดือนแรกของปีงบประมาณ 2562
วันพุธที่ 25 กันยายน 2562
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสที่ 3 (เมษายน – มิถุนายน 2562) และในช่วง 9 เดือนแรกของปีงบประมาณ 2562
ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 2,617,969 ล้านบาท เพิ่มขึ้นจากช่วงเดียวกันของปีที่แล้ว 162,106 ล้านบาท หรือร้อยละ 6.6
ฐานะการคลังภาครัฐบาลตามระบบสถิติเพื่อการศึกษาวิเคราะห์นโยบายการคลัง (สศค. หรือ GFS) ไตรมาสที่ 3 (เมษายน – มิถุนายน 2562) และในช่วง 9 เดือนแรกของปีงบประมาณ 2562
ในช่วง 9 เดือนแรกของปีงบประมาณ 2562 (ตุลาคม 2561 – มิถุนายน 2562) ภาครัฐบาล (รัฐบาล กองทุนนอกงบประมาณ และองค์กรปกครองส่วนท้องถิ่น) มีรายได้ 2,617,969 ล้านบาท เพิ่มขึ้นจากช่วงเดียวกันของปีที่แล้ว 162,106 ล้านบาท หรือร้อยละ 6.6 เป็นผลจากการจัดเก็บรายได้ของรัฐบาล (ภาษีจากฐานเงินได้และฐานการบริโภค และการนําส่งรายได้ของรัฐวิสาหกิจ) และรายได้ของกองทุนนอกงบประมาณที่เพิ่มขึ้น 104,752 และ 53,316 ล้านบาท ตามลําดับ สําหรับด้านรายจ่ายมีจํานวนทั้งสิ้น 2,745,035 ล้านบาท เพิ่มขึ้นจากช่วงเดียวกันของปีที่แล้ว 149,178 ล้านบาท หรือร้อยละ 5.7 ทั้งนี้ จากรายได้และรายจ่ายดังกล่าว ส่งผลให้ดุลการคลังภาครัฐบาลขาดดุล 127,066 ล้านบาท คิดเป็นร้อยละ 0.8 ของ GDP และดุลการคลังเบื้องต้นของภาครัฐบาล (Primary Balance) เกินดุล 13,357 ล้านบาท คิดเป็นร้อยละ 0.1 ของ GDP
General Government Fiscal Balance Report (GFS Basis) : The First 9 months of the Fiscal Year 2019
For the first 9 months of fiscal year 2019 (October 2018 – June 2019), general government fiscal revenue was 2,617,969 million Baht, which was 6.6 percent (162,106 million Baht) higher than the same period of last year. These were substantially due to the increases in the revenue from central government (including income base tax, consumption base tax and state-owned entreprise remittances) and extra-budgetary funds by 104,752 and 53,316 million Baht, respectively. Whilst, general government expenditure for the first 9 months of fiscal year 2019 was 2,745,035 million Baht, which was 5.7 percent (149,178 million Baht) higher than the same period of last year. As a consequence, Thailand general government balance for the first 9 months of fiscal year 2019 was in deficit of 127,066 million Baht or 0.8 percent of GDP. Conversely, the consolidated general government primary balance, which excludes interest payment to reflect the substantive performance and the direction of fiscal policy, was in surplus of 13,357 million Baht, or 0.1 percent of GDP.
รัฐบาลไทย-ข่าวทำเนียบรัฐบาล-นายกรัฐมนตรีเผยยกเลิกควบคุมพื้นที่วัดธรรมกาย แต่ยังคงใช้มาตรา 44 คงเดิม ระบุใช้เท่าที่จำเป็น และจะไม่ให้ขัดกับรัฐธรรมนูญ
วันอังคารที่ 11 เมษายน 2560
นายกรัฐมนตรีเผยยกเลิกควบคุมพื้นที่วัดธรรมกาย แต่ยังคงใช้มาตรา 44 คงเดิม ระบุใช้เท่าที่จําเป็น และจะไม่ให้ขัดกับรัฐธรรมนูญ
นายกรัฐมนตรีเผยยกเลิกควบคุมพื้นที่วัดธรรมกาย แต่ยังคงใช้มาตรา 44 คงเดิม ระบุใช้เท่าที่จําเป็น และจะไม่ให้ขัดกับรัฐธรรมนูญ
วันนี้ (11 เมษายน 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการยกเลิกใช้มาตรา 44 ควบคุมพื้นที่วัดธรรมกายว่า เป็นการยกเลิกควบคุมพื้นที่วัดธรรมกายเพราะเกิดความสงบในพื้นที่แล้ว แต่การใช้มาตรา 44 ยังคงเหมือนเดิม ซึ่งหากมีปัญหาเกิดความรุนแรงเกิดขึ้นภายในพื้นที่ที่ยกเลิก ก็สามารถใช้มาตรา 44 กลับมาควบคุมพื้นที่ เพื่อให้เกิดความสงบเรียบร้อยไม่ให้เกิดความรุนแรง
ส่วนกรณีที่นักการเมืองออกมาระบุว่า ไม่ต้องการให้รัฐบาลใช้มาตรา 44 ว่า รัฐบาลใช้เพื่อแก้ไขปัญหาที่เกิดขึ้น ซึ่งประชาชนทั่วไปไม่ได้รับความเดือนร้อนจากการบังคับใช้มาตรา 44 มีแต่นักการเมืองเท่านั้นที่ได้รับผลกระทบ พร้อมกล่าวว่า รัฐบาลจะใช้มาตรา 44 เท่าที่จําเป็นและจะไม่ให้ขัดกับรัฐธรรมนูญ
ส่วนสถานการณ์บ้านเมืองหลังจากมีการประกาศใช้รัฐธรรมนูญ นายกรัฐมนตรีคาดหวังว่าทุกคนจะใจเย็นลง เพราะรัฐบาลได้เริ่มต้นนับหนึ่งเข้าสู่กระบวนการตามรัฐธรรมนูญแล้ว ทั้งนี้ สถานการณ์บ้านเมืองเดินหน้าเรียบร้อยไปในทางที่ดี เศรษฐกิจและความเชื่อมั่น รวมถึงการส่งออกมีแนวโน้มในทางที่ดีขึ้น จากการประเมินของหน่วยงานภายนอกไม่ใช่จากหน่วยงานของรัฐบาล
---------------------------------
รัฐบาลไทย-ข่าวทำเนียบรัฐบาล-รมว.สธ.เปิด“หอจดหมายเหตุสาธารณสุขแห่งชาติ”สัญลักษณ์ 100 ปีสาธารณสุขไทย อนุรักษ์เอกสารจดหมายเหตุด้านการแพทย์และการสาธารณสุขไว้เป็นมรดกของชาติ
วันอังคารที่ 27 พฤศจิกายน 2561
รมว.สธ.เปิด“หอจดหมายเหตุสาธารณสุขแห่งชาติ”สัญลักษณ์ 100 ปีสาธารณสุขไทย อนุรักษ์เอกสารจดหมายเหตุด้านการแพทย์และการสาธารณสุขไว้เป็นมรดกของชาติ
รัฐมนตรีว่าการกระทรวงสาธารณสุข เปิดหอจดหมายเหตุสาธารณสุขแห่งชาติ ในวาระครบรอบ 100 ปี การสาธารณสุขไทย (พ.ศ.2461-2561) เสมือนเป็นหนังสือเล่มใหญ่ที่ควรค่าแก่การศึกษาค้นคว้าอนุรักษ์เอกสารจดหมายเหตุด้านการแพทย์และการสาธารณสุขไว้เป็นมรดกของชาติ
วันนี้ (27 พฤศจิกายน 2561) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.สุขุม กาญจนพิมาย ปลัดกระทรวงสาธารณสุข เป็นประธานเปิดหอจดหมายเหตุสาธารณสุขแห่งชาติชั้น 1 อาคารคลังพัสดุ กระทรวงสาธารณสุข จ.นนทบุรี โดยมี ผู้บริหาร นักวิชาการ ประชาชนผู้สนใจ ร่วมพิธี
ศ.คลินิกเกียรติคุณ นพ.ปิยะสกล กล่าวว่า หนึ่งศตวรรษที่ผ่านมา การสาธารณสุขไทยมีบทเรียนความสําเร็จที่ยิ่งใหญ่เป็นที่ยอมรับในระดับนานาชาติ เกิดจากการร่วมแรงร่วมใจของผู้คนและหน่วยงานต่าง ๆ ทุ่มเทพัฒนางานด้านการแพทย์และการสาธารณสุขของประเทศ รวมทั้งมีบทเรียนของปัญหา อุปสรรค และความล้มเหลวที่มีคุณค่าไม่ยิ่งหย่อนไปกว่ากัน พัฒนาการของการสาธารณสุขไทยจึงเป็นเสมือนหนังสือเล่มใหญ่ที่ควรค่าแก่การศึกษาค้นคว้า การจัดเก็บข้อมูลประวัติศาสตร์มาเป็นบทเรียนจึงมีความสําคัญอย่างยิ่ง เพราะการเรียนรู้อดีต ทําให้เข้าใจปัจจุบันและกําหนดอนาคตได้ดียิ่งขึ้น
หอจดหมายเหตุสาธารณสุขแห่งชาติ ถือว่าเป็นสัญลักษณ์ที่สําคัญในโอกาสการเฉลิมฉลอง 100 ปีการสาธารณสุขไทย โดยเป็นงานอนุรักษ์เอกสารจดหมายเหตุด้านการแพทย์และการสาธารณสุขไว้เป็นมรดกของชาติ การส่งเสริมและพัฒนางานจดหมายเหตุของกระทรวงสาธารณสุข ให้มีคุณภาพเป็นศูนย์ข้อมูลสารสนเทศที่เชื่อมโยงฐานข้อมูลเอกสารจดหมายเหตุในหน่วยงานต่างๆ ทั้งในและต่างประเทศ สร้างความเข้าใจและส่งเสริมการให้คุณค่าในการเก็บรวบรวม ดูแลรักษา และเรียนรู้จากอดีต เป็นพี่เลี้ยงให้กับหน่วยงานต่าง ๆ ทั้งในและนอกกระทรวงสาธารณสุขให้เกิดการเรียนรู้จากอดีตอย่างเป็นระบบ เชื่อมโยงงานด้านการแพทย์และการสาธารณสุขในปัจจุบันและอนาคต
ด้าน นายแพทย์สุขุม กาญจนพิมาย ปลัดกระทรวงสาธารณสุข กล่าวว่า หอจดหมายเหตุสาธารณสุขแห่งชาติ เป็นหน่วยงานในสังกัดสํานักงานปลัดกระทรวงสาธารณสุข รองรับภารกิจของกระทรวงสาธารณสุขในศตวรรษที่ 2 ต่อไป โดยวางแผนดําเนินงาน 3 ระยะ คือ ระยะที่ 1 การวางรากฐานขององค์กรและการพัฒนาระบบหอจดหมายเหตุดิจิทัล ระยะที่ 2 การรวบรวมเอกสารสําคัญเพื่อสร้างคลังเอกสารที่สมบูรณ์ และระยะที่ 3 การยกระดับมาตรฐานการให้บริการและสร้างความเข้มแข็งของเครือข่าย งานจดหมายเหตุด้านสาธารณสุขของประเทศที่เชื่อมโยงกับจดหมายเหตุด้านสาธารณสุขในต่างประเทศ
ทั้งนี้ หอจดหมายเหตุสาธารณสุขแห่งชาติ ชั้น 1 เป็นห้องนิทรรศการ ห้องให้บริการจดหมายเหตุ และห้องคลังจดหมายเหตุ มีระบบควบคุมความชื้นและความปลอดภัยตามมาตรฐานของหอจดหมายเหตุสากล ส่วนชั้น 4 เป็นสํานักงานหากต้องการมอบเอกสารด้านสาธารณสุขให้กับหอจดหมายเหตุฯ เก็บรักษาหรือสืบค้นเอกสารสําคัญติดต่อได้ที่หอจดหมายเหตุสาธารณสุขแห่งชาติ ชั้น 1 ซ.สาธารณสุข 6 ต.ตลาดขวัญ อ.เมือง จ.นนทบุรี 11000โทรศัพท์: 0-2590-2364-5, 0-2590-1352 โทรสาร 0-2590-1498 วันจันทร์-ศุกร์ เวลา 09.00–16.00น. อีเมล์:naph.thailand@gmail.com เว็บไซต์ : www.naph.or.th
********************* 27 พฤศจิกายน 2561
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท เริ่มเปิดให้ขอทบทวนสิทธิ์ในวันที่ 20 เมษายน 2563 เวลา 6.00 น. ผ่านระบบออนไลน์เท่านั้นที่ www.เราไม่ทิ้งกัน.com
วันเสาร์ที่ 18 เมษายน 2563
มาตรการเยียวยา 5,000 บาท เริ่มเปิดให้ขอทบทวนสิทธิ์ในวันที่ 20 เมษายน 2563 เวลา 6.00 น. ผ่านระบบออนไลน์เท่านั้นที่ www.เราไม่ทิ้งกัน.com
ในวันจันทร์ที่ 20 เม.ย.2563 ตั้งแต่เวลา 6.00 น. เป็นต้นไป จะเริ่มเปิดให้ผู้ที่ไม่ผ่านเกณฑ์การคัดกรองมาตรการเยียวยา 5,000 บาท ขอทบทวนสิทธิ์ได้ที่ www.เราไม่ทิ้งกัน.com โดยจะเปิดให้ขอทบทวนสิทธิ์ผ่านช่องทางออนไลน์เท่านั้นเพื่อลดความเสี่ยงต่อการแพร่ระบาด
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในวันจันทร์ที่ 20 เมษายน 2563 ตั้งแต่เวลา 6.00 น. เป็นต้นไป จะเริ่มเปิดให้ผู้ที่ไม่ผ่านเกณฑ์การคัดกรองมาตรการเยียวยา 5,000 บาท ขอทบทวนสิทธิ์ได้ที่ www.เราไม่ทิ้งกัน.com โดยจะเปิดให้ขอทบทวนสิทธิ์ผ่านช่องทางออนไลน์เท่านั้นเพื่อลดความเสี่ยงต่อการแพร่ระบาดของไวรัส Covid-19 ทั้งต่อตัวผู้ประสงค์จะขอทบทวนสิทธิ์เองและต่อส่วนรวมของสังคมไทย
ดังนั้น เพื่อประโยชน์ของผู้ประสงค์ขอทบทวนสิทธิ์ ขอให้ท่านรีบกรอกข้อมูลที่เว็บไซต์ www.เราไม่ทิ้งกัน.com ไม่จําเป็นต้องมาที่กระทรวงการคลังโดยในระยะแรกนี้จะเปิดกว้างสําหรับทุกกลุ่มที่ไม่ผ่านเกณฑ์และไม่เห็นด้วยกับผลการคัดกรองก่อนและในระยะต่อไปจะขยายไปยังกลุ่มผู้ที่ได้กดยกเลิกการลงทะเบียนโดยความเข้าใจผิดด้วยกลไกการทบทวนสิทธิ์จะดําเนินการอย่างรวดเร็ว เจ้าหน้าที่จะลงพื้นที่จริงเพื่อยืนยันตัวตนและการประกอบอาชีพตามที่ได้ลงทะเบียนทั้งนี้ ขอเน้นย้ําว่าผู้ผ่านการทบทวนสิทธิ์จะยังได้รับเงินเยียวยาครบทั้ง 3 เดือนเนื่องจากการให้เงินเยียวยาจะใช้วันลงทะเบียนในการเริ่มนับสิทธิ์ในกรณีที่ทราบผลการพิจารณาในเดือนพฤษภาคม ผู้ผ่านการทบทวนสิทธิ์จะได้รับเงินเยียวยาครั้งแรกจํานวน 10,000 บาท เพราะได้รวมเงินเยียวยา 5,000 บาท ของเดือนเมษายนด้วย
โฆษกกระทรวงการคลังได้กล่าวเพิ่มเติมว่า ตั้งแต่วันที่ 8 เมษายน 2563 เป็นต้นมาได้มีการจ่ายเงินเยียวยา 5,000 บาท ต่อเนื่องทุ